Амаретису ♥ amarettisu
### **Амаретису**!


### Тази рецепта доста прилича на познатото [тирамису](https://culinarywithme.com/%d0%ba%d0%bb%d0%b0%d1%81%d0%b8%d1%87%d0%b5%d1%81%d0%ba%d0%be-%d1%82%d0%b8%d1%80%d0%b0%d0%bc%d0%b8%d1%81%d1%83-%d0%b2-%d1%87%d0%b0%d1%88%d0%b0/), но с амарети, разбира се, както подсказва заглавието. Топлинна обработка няма. Яйца също няма и съответно времето по приготвянето е съкратено до абсолютния минимум. Този факт ме спасява неведнъж, когато децата и мъжÓ извият за нещо сладичко или пък се наложи да приготвя десерт за неочаквани гости.


### 


### **Необходими продукти:**


### *за 4 порции*


### 50 г бисквити amaretti*


### 1 късо еспресо


### 250 г Маскарпоне, на стайна температура


### 60-80 г пудра захар, според вкуса ви и колко сладко обичате


### 1/4 ч.л. ванилов екстракт


[![Амаретису ♥ amarettisu](https://culinarywithme.com/wp-content/uploads/2019/10/amarettisu_3_web.jpg)](https://culinarywithme.com/wp-content/uploads/2019/10/amarettisu_3_web.jpg)
### **Начин на приготвяне:**


### Натрошете грубо около 2/3 от бисквитите {останалата 1/3 остава за украса} и ги накиснете в кафето за 3-4 минути.


### През това време смесете маскарпонето, пудрата захар и ваниловия екстракт и разбийте до гладък, пухкав крем. **По желание** (но не задължително) прехвърлете сместа в пош с желан накрайник (аз използвах звездовиден) и оставете в хладилник, колкото кремът леко да се втвърди, около 20-30 минути.


### В 4 чаши за поднасяне разпределете кафеено-бисквитената смес, а след това нанесете от крема с Маскарпоне.


### Финално поръсете всяко амаретису с още амарети - натрошени и/или цели.


### Това е!




---


### *За тази рецепта използвах мини бисквитки амарети или иначе казано, [amarettini](https://www.matildevicenzi.com/assets/uploads/2017/06/web_low_amarettino_100g_1.png) с диаметър около 1 см=




---


### *Ако публикацията ви е харесала може да я споделите с приятелите си и не забравяйте да се абонирайте за новите статии в блога [тук](http://eepurl.com/cguvfd) или следете страничката във [facebook](https://www.facebook.com/culinarywithme/).*


### *За видео рецепти, може да се абонирате в [youtube канала на culinary with me](https://www.youtube.com/channel/uc1xpj1ve-zsonp1ch_zbwsa).*

